kardosdrur/scandi-wiki huggingface dataset:
SNAFU

SNAFU er et akronym som menes opstået i anden verdenskrig i den amerikanske hær. Betegnelsen bruges når "situationen er håbløs, ligesom det plejer".

Fortolkningen går i dag som:
 Situation Normal, All Fucked Up
Dog skal det nævnes, at ordet fuck først begyndte at blive et kendt og brugt ord i 1960'ernes USA Se artiklen om  history of the word 'fuck', og derfor er det sandsynligt, at den oprindelige betydning var "Situation Normal, All Fouled Up"

Se også
 FUBAR

Referencer 

Militære udtryk
Jan Tore Ophaug

Jan Tore Ophaug (født 25. marts 1977) er en norsk fodboldspiller, som spiller for Fredrikstad FK i Norge. Han har tidligere spillet for Orkanger IF, Moss FK , SK Brann og Odense Boldklub. Ophaug blev rykket op på Orkangers 1. hold allerede som 16-årig. Senere blev han solgt til Moss FK for omkring 60 000 norske kroner. Han spillede højreback for OB men blev byttet for Atle Roar Håland i Fredrikstad.

Fodboldspillere fra Norge
Fodboldspillere fra Odense Boldklub
Fodboldspillere fra Moss FK
Fodboldspillere fra SK Brann
Fodboldspillere fra Fredrikstad FK
SK Brann

Sportsklubben Brann (SK Brann) er en norsk fodboldklub , som spiller i Eliteserien. Klubben blev stiftet 26. september 1908 i Bergen, hvor den stadig holder til.

Klubben trænes af Kåre Ingebrigtsen, og har hjemmebane på Brann Stadion i Bergen.

Resultater 
 Tippeligaen: 
 Vinder (3): 1961-62, 1963, 2007
 Sølv (6):1952-53, 1975, 1997, 2000, 2006, 2016

 Norsk Pokalturnering:
 Vinder (7): 1923, 1925, 1972, 1976, 1982, 2004, 2023
 Sølv (9): 1917, 1918, 1950, 1978, 1987, 1988, 1995, 1999, 2011

Danske spillere 
David Nielsen (2009-2010)
Andreas Skovgaard (2022)
Fredrik Børsting (2022)
Svenn Crone (2022)

Flest mål scoret for Brann 
 Rolf Birger Pedersen 245 mål i perioden 1957-72.
 Roald «Kniksen» Jensen 170 mål i perioden 1960-65/1971-73.
 Bjørn Tronstad 127 mål i perioden 1974-79.
 Gunnar Skagen 120 mål i perioden 1949-56.
 Steinar Aase 93 mål i perioden 1973-79/1984-85.
 Mons Ivar Mjelde 87 mål i perioden 1989-90/1996-2002.

Flest kampe for Brann 
 Tore Nordtvedt 557 kampe i perioden 1963-79.
 Rolf Birger Pedersen 331 kampe i perioden 1957-71.
 Geirmund Brendesæter 327 kampe i perioden 1990-2003.
 Helge Karlsen 323 kampe i perioden 1967-79
 Roy Wassberg 319 kampe i perioden 1989-93/1998-2004.

Brannspillere med flest landskampe 
 Alexander Olsen 37 kampe, 1 mål. 
 Erik Huseklepp 35 kampe, 7 mål. 
 Helge Karlsen 35 kampe, 0 mål 
 Finn Berstad 32 kampe, 13 mål 
 Roald «Kniksen» Jensen 27 kampe, 5 mål.

Vindere af Kniksen-prisen 

 1990: Per Egil Ahlsen Midtbane
 1993: Tore Pedersen Forsvar 
 1996: Mons Ivar Mjelde Angrep 
 2000: Thorstein Helstad Angrep
 2006: Håkon Opdal Målvakt

Kniksen-prisen er opkaldet efter Brann-legenden Roald «Kniksen» Jensen.

Årets Brannspiller 

 2000: Roy Wassberg
 2001: Raymond Kvisvik
 2002: Tommy Knarvik
 2003: Raymond Kvisvik
 2004: Ragnvald Soma
 2005: Paul Scharner
 2006: Håkon Opdal
 2007: Thorstein Helstad

Links/Henvisninger 
 SK Branns officielle hjemmeside

Fodboldklubber i Norge
Etableret i 1908
Sport i Bergen
Cristian Bolaños

Cristián Bolaños Hueco Navarro (født 17. maj 1984) er en fodboldspiller fra Costa Rica, som spiller i CS Cartagines, i den costaricanske liga. Han har blandt andet tidligere spillet for FC København og Odense Boldklub i den danske Superliga, og spiller også på det Costaricanske landshold. Han kan spille alle pladser på midtbanen, men bliver oftest benyttet på højre fløjen. Han er anset som en af de mest talentfulde spillere i CONCACAF og er for nylig blevet sat i forbindelse med flere storklubber i Europa, heriblandt Galatasaray i Tyrkiet.

Cristián Bolaños er en meget arbejdsom spiller, men er samtidig en meget eksplosiv og driblestærk type med stor kreativitet på den sidste tredjedel af banen. Derudover er Bolaños en forholdsvis hurtig spiller, teknikken er helt i top, og så kan han også score mål, hvilket han specielt har vist i tiden hos norske IK Start.

Under VM i Brasilien 2014 var han, sammen med Joel Campell og Bryan Ruíz, en bærende kraft i det Costa Ricanske landshold. Med sine farlige dødbolde og gode driblinger, var han med til at få Costa Rica videre fra gruppespillet.

Referencer

Eksterne henvisninger 

 Spillerprofil på IK Start's hjemmeside 
 Spillerprofil på FC København's hjemmeside 
 Profil på soccerway.com

Fodboldspillere fra Costa Rica
Deltagere ved verdensmesterskabet i fodbold 2006
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Odense Boldklub
Fodboldspillere fra IK Start
Fodboldspillere fra FC København
Miljøteknologi

Miljøteknologi eller grøn teknologi er samlingen af de miljøvidenskaber der forsøger at holde liv i det naturlige miljø og ressourcer, ved at begrænse de bivirkninger menneskenes indflydelse har. Det er grenen af ingeniørvirksomhed, der primært beskæftiger sig med at beskytte folk mod de negative miljøeffekter, som forurening, samt forbedre miljøkvaliteten.  Vedvarende udvikling er kernen i Miljøteknologi. Når der bruges vedvarende udvikling som en løsning for miljøproblemer har løsningen behov for at være: Rimelig for samfundet, økonomisk holdbar og miljødygtig. Nogle miljøteknologier der overholder kravene for vedvarende udvikling er: genbrug, recirkulering, vandrensning, spildevandsrensning, remediering, røggasbehandling, affaldshåndtering og vedvarende energi.

Relaterede teknologier 
Nogle teknologier assisterer direkte med energiforbrug, hvor andre teknologier forsøger at hjælpe miljøet ved at reducere mængden af affald fra menneskeaktiviteter.
Energikilder som fx solenergi forårsager færre problemer for miljøet end traditionelle ressourcer som fx kul og råolie. Videnskabsmænd leder fortsat efter rene alternativer som energikilder til vores nuværende produktionsmetoder. Nogle teknologier som fx anaerob forbrænding (ikke iltforbrugende forbrænding) producerer vedvarende energi fra affaldsprodukter. Den globale reduktion af drivhusgasser afhænger af udbredelsen af teknologierne for energiforbrug hos den industrielle verden såvel som den rene energi generation.
En introduktion af en energibesparende del til almindelige industrielle køleenheder eller airconditionanlæg kan skære dramatisk ned på mængden af kuldioxid (CO2) og svovldioxid (SO2), som ellers ville blive optaget i atmosfæren.

Referencer 

 
Videregående uddannelser i Danmark
Nyborg Amt

Nyborg Amt blev oprettet i 1662. Amtet bestod af fire hele herreder og halvdelen af et femte. Se også Danmarks amter (1662-1793).

 Winding Herred
 Sunds Herred
 Gudme Herred
 Øster- og Vester Sallinge Herreder
 samt den østlige del af Bjerge Herred, (sognene: Stubberup, Dalby, Viby, Mesinge og Revninge) – idet resten af Bjerge Herred hørte til Odensegård Amt. 

samt af 10 Birker: 
 Hindsholm Birk
 Holckenhavn Birk
 Ravnholt Birk
 Glorup Birk
 Hesselager Birk
 Brahetrolleborg Birk
 Holstenshuus Birk
 Vantinge Birk
 Avernakø Birk
 Strynø Birk

Nyborg Amt blev nedlagt ved reformen af 1793, hvor det sammen med Tranekær Amt blev til det nyetablerede Svendborg Amt.

Amtmænd 
 1745 – 1789: Adam Christopher von Holsten
 1789 – 1799: Peter Chr. Schumacher

Danmarks amter (1662-1793)
Polens parlamentsvalg 1991

Polens parlamentsvalg 1991 fandt sted den 27. oktober. Det var det første frie parlamentsvalg i Polen efter 2. verdenskrig.

Valg til Sejmens første embedsperiode

Resultat

Valg til senatets første embedsperiode

Resultat 

Parlamentsvalg 1991, Polens
Politiske valg i 1991
John Draper

John Draper (født 11. marts 1944) er en amerikansk phone phreak. Han kendes også under navnet "Captain Crunch", som kommer fra det amerikanske morgenmadsprodukt Cap'n Crunch, da det var fra en pakke af dette, han fik en legetøjsfløjte, som han opdagede kunne snyde det amerikanske telefonnet, og derved foretage opkald gratis.

Tonen, der blev spillet i fløjten, var på 2600 Hz, og tallet 2600 bruges i dag i hacker-subkulturen.

John Draper blev i 1972 dømt for at have snydt telefonselskabet.

Han var kortvarigt ansat i Apple, og arbejder i dag i softwarebranchen. Han udviklede det første tekstbehandlingsprogram til Apple, kaldet EasyWriter.

Kilder

Programmører fra USA
Projektweb

En projektweb er ifølge Erhvervs- og Økonomiministeriets initiativ Det Digitale Byggeri er en adresse på Internettet, hvor bygherrer, rådgivere, entreprenører og leverandører kan indlægge og hente informationer, herunder aftaler, beskrivelser og tegninger til brug for principielt alle faser af byggeriet.
Projektweb-begrebet dukkede første gang op i Danmark i midten af 1990’erne. Dengang dækkede begrebet udelukkende filhåndteringen på fælles projektservere med forbindelse til internettet, det vil sige up- og download mellem serverne og brugernes lokale maskiner. I dag har udbredelsen af internettet og byggebranchens stadig stigende digitalisering ændret udseendet på projektwebs markant. Fra 1990’ernes simple filservere er projektwebs nu avancerede værktøjer til at kontrollere processer omkring projektsamarbejde, vidensdeling og dokumentation. 

De første projektwebs, der kom på markedet, kunne udelukkende anvendes med simple funktioner, der primært bestod af up- og download af dokumenterne. Det var et tidspunkt, hvor digitaliseringen var i højsæde, og fælles adgang var det primære udgangspunkt.
Funktionerne var enkelte, men samtidig et stort skridt mod fremtidens mål om et filhåndteringssystem med fælles adgang, styring, advisering, tildeling af print mm.

De såkaldte første generations projektwebs har med tiden udviklet sig gevaldigt.
Projektwebs er i dag blevet velegenet til brancher med stramme krav til advisering af nyeste filversion, mulighed for visualisering, rettighedstyring, vidensdeling, digitale adgang, mulighed for print mm. Projektwebs er derfor blevet specielt velegnet til byggebranchen.

Projektweb og projektstyringssoftware til bygge- og anlægsbranchen er mest udviklede i Norden og Storbritannien, hvor markedet for projektweb og projektstyringssoftware ifølge brancheorganisationer som Det Digitale Byggeri og NCCTP forventes at toppe i 2010. Blandt de største projektwebudbydere er danske Byggeweb A/S, britiske BIW Tech og australske Aconex.

Eksterne henvisninger
 Det Digitale Byggeri  

Internetportaler fra Danmark
Byggeri
Polens parlamentsvalg 2005

Polens parlamentsvalg 2005 fandt sted 25. september.

Resultater

Valg til Sejmen 

Parlamentsvalg 2005, Polens
Politiske valg i 2005
José Ángel Gómez Marchante

José Ángel Gómez Marchante (født 30. maj 1980) er en spansk tidligere cykelrytter. Højdepunktet i hans karriere var hans sejr i Baskerlandet Rundt 2006, hvor han vandt den sidste enkeltstart som gav ham sejren sammenlagt.

I 2004, da han cyklede for Paternina-Costa de Almeria-holdet, kom han på 8. pladsen sammenlagt i Vuelta a España. Sæsonen efter kom han på 7. pladsen i Dauphiné Libéré.

Mandlige cykelryttere fra Spanien
Kampen Om Danmark

Kampen Om Danmark også kaldet Kampen om DK var en hiphop-musical skrevet og komponeret til Baggårdteatret og Odense Teater i 2005). Stykket var instrueret af Lasse Bo Handberg og Nicolaj Spangaa.

Forestillingens sange var komponeret hiphopgruppen Hvid Sjokolade. Niels Henrik Gerts stod derfor for musikken og Tommy Bredsted stod for teksten.

Medvirkende 
 Mads Nørby
 Signe Anastassia Mannov
 Gaia Rosberg
 UFO fra rapgruppen UFO Yepha
 Natasja Saad (rapper)
 Steen Rock (dj)

Musicals fra Danmark
Mads M. Nielsen

Mads Møllegaard Nielsen (født 10. februar 1971 i København) er en dansk skuespiller uddannet fra Aarhus Teater i 1994.

I tv har man kunnet opleve ham i serierne Karrusel, Toast og Krøniken. Han spillefilmsdebuterede allerede i 1984 i en alder af 13 år i hovedrollen i Drengen der forsvandt. Siden har han medvirket i film som Klatretøsen og  som den svinske Dahlgaard i ungdomskomedien Slim Slam Slum fra 2002.

Mads M. Nielsen har lagt stemme til adskillige reklame- og tegnefilm.

I 1993 vandt han DM i stand-up-comedy foran Anders Matthesen.

Filmografi

Film 
 Drengen der forsvandt (1984)
 Miraklet i Valby (1989)
 Afsporet (1999)
 Klatretøsen (2002)
 Slim Slam Slum (2002)
 Springet (2005)

Tv-serier 
 Karrusel (1998) – Mads
 Toast (1999)
 Krøniken (2003-2006) afsnit 7-8 – Thomas Skade-Poulsen

Tegnefilm og danske stemmer 
 Atlantis: Det forsvundne rige (2001)
 Garfield: The Movie (2004)
 De Frygtløse: The Muuhvie (2004)
 Hoodwinked! (2005)
 Camp Lazlo (2005) – Edward
 Garfield: A tail of two kitties (2006)
 Megas XLR – Kurt
 Fremtidens Batman (1999)
 Justice League (2001)
 Samurai Jack (2001)
 Hund og Kat Imellem (2001)
 Kejserens nye flip 2 (2006)
 Monster House (2006)
 Surf's Up (2007) – Tank Evans
 Asterix aux jeux olympiques (2008)
 Marvel's Avengers Assemble - Hulk (2013)
 Hulk and the Agents of S.M.A.S.H. - Hulk (2013)

Lyd 
 How It's Made, Discovery Channel

Referencer

Eksterne henvisninger 
 

Skuespillere fra Danmark
Tegnefilmsdubbere fra Danmark
Reumertprisen for årets mandlige hovedrolle
Reumertprisen for årets mandlige birolle
Personer fra København
Matt Helders

Matthew Helders (født 7. maj 1986) er trommeslager i det britiske indie-rockband Arctic Monkeys.

Helders er trommeslager fordi "det var det eneste, der var tilbage. Da vi dannede gruppen, kunne ingen af os spille. Vi arrangerede det bare. De havde alle guitarer, og jeg købte et trommesæt lidt efter." En stor påvirkning for Helders måde at slå på trommer, er Queens of the Stone Age.

Han er den i gruppen, der synger mest kor, for eksempel i sange som "You Probably Couldn't See for the Lights But You Were Looking Straight at Me", "I Bet You Look Good on the Dancefloor", "Teddy Picker" og "D is for Dangerous".

Helders har også lavet en tøjlinje sammen med mærket Supremebeing. Gruppen har lavet mange videodagbøger på YouTube, hvor Helders er værten.

Eksterne henvisninger 

 

Trommeslagere fra Storbritannien
Musikere fra England
Leo Belgicus

Leo Belgicus, latin for den belgiske løve eller den hollandske løve (se nedenfor), er et kort over Nederlandene (Holland og Belgien), tegnet med form som en løve.

Den tidligste Leo Belgicus blev tegnet af den østrigske kartograf Michael Aitzinger i 1583, mens Nederlandene udkæmpede Firsårskrigen for uafhængighed. Motivet var inspireret af den heraldiske løve, som indgår i flere hollandske provinsvåbener og i Vilhelm den tavses våben.

Leo Belgicus kom i tre forskellige grundudgaver. Den almindeligste havde løvens hoved i det nordøstlige hjørne og halen i det sydvestlige. Bedst kendt er nok Claes Janszoon Visschers kort, som blev udgivet i 1609 i anledning af våbenhvilen i krigen (en våbenhvile, der kom til at vare 12 år). En mindre udbredt version havde løven placeret modsat, som det ses i Jodocus Hondius' Leo Belgicus.

Den tredje udgave udkom i slutningen af krigen og efter den westfalske fred (1648), der bekræftede Republikken Nederlandenes selvstændighed. Denne løve kendes også som Leo Hollandicus, den hollandske løve, og viser alene provinsen Holland. En tidlig udgave af denne løve blev udgivet af Visscher omkring 1625.

Om navnet "Leo Belgicus" 
I dag benyttes navnet "Belgica" stort set udelukkende om landet Belgien, men før opdelingen af Nederlandene i en nordlig og en sydlig del i det 16. århundrede var det den almindelige latinske oversættelse af "Nederlandene" og blev brugt om hele området. Flere kort over Republikken Nederlandene har således den latinske titel Belgium Foederatum, selv om de ikke har noget med det nuværende Belgien at gøre.

Referencer

Eksterne henvisninger 

 Flere versioner af kortet, Leiden Universitet

Kort
Antiseptisk

Ordet antisepsis bruges ikke så ofte. I stedet bruges tillægsordet antiseptisk. Ordet kommer af græsk anti = "imod" + sepsis = "forrådnelse", og det betyder altså "det som modvirker forrådnelse". I medicinen bruges ordet om virkemidler mod betændelse. I daglig tale om det, der forebygger betændelse (se Hygiejne).

Allerede fra oldtiden havde man hjælpemidler mod betændelser, dog mest de afgrænsede, for det var først med opdagelsen af penicillinet, at man fik et middel mod betændelser i kroppen eller i blodet. Blandt oldtidens og middelalderens virkemidler var iltning (åbning af bylder), dræning (udtømning af betændte sår) og mekanisk rengøring (udskæring af betændelsens årsag, "byldemoren").

I løbet af det 19. århundrede blev man klar over, at betændelse og infektioner skyldes bakterieangreb, som hyppigst optræder, hvor der er urenligt. Grundlæggeren af den moderne antisepsis var lægen Ignaz Semmelweis, der er gået over i lægekunstens historie som "Mødrenes redningsmand", fordi han var den første fødselslæge, der arbejdede med renvaskede hænder. 

Selv om man godt kendte til bakterier, så satte man dem ikke i forbindelse med betændelsestilstande. Allerede Anton van Leeuwenhoek (1623-1723) havde beskrevet "de små kryb", men man opfattede betændelse som ét blandt flere symptomer på fysisk svækkelse og ikke som årsag til sygdommen. Da det forhold først stod klart, fandt man frem til en række midler, der kan bruges til desinfektion af redskaber, møbler og lokaler, de såkaldte antiseptika:

 Karbolvand
 Hospitalssprit
 Brintoverilte

Se også 
 Autoklave
 Pasteurisering
 Steril

Sundhed
Hygiejne
Bakteriecider
Taking Back Sunday

Taking Back Sunday (TBS) er et band fra USA oprettet i 1999. De har udgivet 3 fulde album. Bandet spiller inden for genrerne emo og alternativ rock

Diskografi

Album
 Where You Want To Be (7/27/2004)
 Tell All Your Friends (3/26/2002)
 Louder Now (2006)
 New Again (2009)

Specialalbum
 Louder Now: Part One (W/ DVD; Limited Edition) (2006)
 Tell All Your Friends (W/ DVD) (2002)

Andet
 Elektra: The Album  (2005)
 Fantastic 4: The Album  (2005)
 Spider-Man 2: Music From And Inspired By  (2004)
 Tony Hawk's American Wasteland  (2005)
 Transformers  (2007)
 2002 Warped Tour Compilation  (2002)
 2004 Warped Tour Compilation  (2004)
 Atticus: Dragging The Lake 3 (2005)
 Atticus: Dragging The Lake II  (2003)
 Cinema Beer Buddy  (2003)
 In Honor: A Compilation To Beat Cancer  (2004)
 Plea For Peace/Take Action Vol. 2  (2002)
 Punk Goes Acoustic (2003)
 Punk The Clock  (2004)
 Take Action! Vol. 4  (2004)
 Take Action! Volume 6  (2007)
 Taste Of Chaos Two  (2007)
 Totally Hits 2004 Vol. 2  (2004)
 Warped Tour 2003  (2003)

Medlemmer
 Adam Lazzara (forsanger)
 Eddie Reyes (guitar)
 Matthew Fazzi (guitar/vokal)
 Mark O’Connell (trommer)
 Matt Rubano (bas/vokal)

Eksterne henvisninger 

 
 
 

Musikgrupper fra USA
Ruderat

Et ruderat (af latin rudera = "stenbrokker") er et område, som er præget af tidligere menneskelig udnyttelse. Ofte er jorden stenet, sammenkørt og rig på kvælstof. Den økologiske niche er præget af en række ekstreme forhold: fuld sol, manglende læ og dårlig afdræning (og samtidig: hurtig udtørring). Under disse betingelser kan kun de særligt egnede plantearter etablere sig, og de kaldes derfor under ét for ruderatplanter. 

Så snart ruderatet er dækket af planter, ændres vilkårene vedvarende. Ruderatplanternes dække medfører, at temperaturudsvingene dæmpes, overfladefordampningen bliver nedsat og afstrømningen af overfladevand forsinkes. Planternes rødder bryder den hårde jord og skaber kanaler, hvor vand, CO2 og ilt kan udveksles med atmosfæren. Disse forbedringer skaber nicher for mere krævende stauder, som yderligere forbedrer jordbundsforholdene og mikroklimaet. Dermed er den såkaldte "sekundære" succession gået i gang, og med tiden vil området få den vegetation, som er typisk for egnen.

Ruderatplanterne har altså kun 1-2 år, hvor de kan vokse og sætte frø. Derefter må de overleve som en del af jordens frøpulje og vente på en situation, hvor lys-, fugtigheds- og læforholdene passer dem igen. Denne evne til at vente på bedre tider er også det, der gør ruderatets planter til frygtede ukrudtsplanter. Vore haver og marker byder nemlig på lige præcis de forhold, som giver ruderatplanterne deres chance – og de gør det igen og igen, år efter år.

Se også 
 Jordbund
 Livsstrategi
 Pionerplanter
 Ukrudt

Økologi
Downfall

Downfall er en single fra det melodiske dødsmetalband Children of Bodom der blev udgivet i 1998. Under indspilningerne havde sangen navnet "Harjunpää." Før Hatebreeder albummet blev udgivet spillede bandet sangen live i Rusland under navnet "Forevermore". Da den så blev udgivet på Hatebreeder albummet havde den fået navnet "Downfall." Singlen blev udgivet to uger inden albummet for at skaffe opmærksomhed.

Numre 
 "Downfall"
 "No Commands" (Stone cover)

Metalsange
Children of Bodom-singler
Singler fra 1998
Histogram

Et histogram er en måde grafisk at vise et datasæt på, som illustrerer hyppigheden, værdier i datasættet forekommer med. Det bruges til at få overblik over hvordan data fordeler sig, og for eksempel vurdere hvilken sandsynlighedsfordeling en stokastisk variabel kommer fra.

Datasættet deles ind i en række intervaller, hvor antallet af værdier, som falder inden for disse, tælles. Over hvert interval laves en søjle, som hvis højde udregnes, således at arealet af søjlen er proportionalt med antallet af værdier i det pågældende interval. Hvis der er værdier, som falder uden for intervallerne, kan disse værdier tælles med i det interval de er tættest på eller udelades. Hvis alle intervaller er lige bredde, vil antallet af observationer i et interval være proportionalt med søjlens højde. I så fald vil antal (hyppighed) eller andel (frekvens) kunne angives som inddeling op ad 2.-aksen.

Statistik
Infografik
Fynske Motorvej

Fynske Motorvej er en 81,8 km lang motorvej på Fyn, der går fra Storebæltsbroen til Lillebæltsbroen og er en del af Europavejnettet 

Motorvejen er mod øst tilsluttet Vestmotorvejen og mod vest Taulovmotorvejen. Der er tilslutning til Svendborgmotorvejen med et kløverbladsanlæg ved frakørsel 49, Odense SØ. Denne tilslutning betegnes også Motorvejskryds Odense.

Historie 
Motorvejen blev anlagt i 6 etaper og åbnet mellem 1957 og 1985:

Udvidelse fra 4 til 6 spor 

Strækningen mellem Odense og Middelfart er en af Danmark mest belastede motorvejsstrækninger, og en række partier i Folketinget indgik i november 2003 en aftale om, at den skal udbygges fra en 4 til en 6 sporet motorvej. 

Udvidelsen af den 10 km lange strækning mellem Middelfart og Nørre Aaby blev åbnet 6. oktober 2014 og kostede 1,02 milliarder kroner. Strækningen blev den første som fik ladestationer, støttet af en Folketings-aftale.

I september 2017 blev der indgået forlig mellem regeringen og Dansk Folkeparti om at afsætte penge til at udvide strækningen mellem Nørre Aaby (frakørsel 57) og Odense Vest (frakørsel 53) fra 4 til 6 spor.

Se også 
 Motorveje i Danmark
 Europavej E20

Ekstern kilde/henvisning 

 Trafikken – Navnene på motorvejene 

Motorveje i Danmark
Bording

Bording er en by i Midtjylland med , beliggende i Bording Sogn. Byen ligger i Ikast-Brande Kommune og hører til Region Midtjylland.

Bording har tilkørsel til primærrute 15, som er motorvej mellem Aarhus og Herning. 

Bording er desuden stationsby på jernbanestrækningen mellem Herning og Silkeborg. Før jernbanens åbning i 1876 eksisterede byen ikke.

Godt 4 km nordvest for Bording ligger landsbyen Bording Kirkeby, opkaldt efter Bording Kirke som ligger dér. Bording Kirkeby er det oprindelige Bording. Men efterhånden overtog stationsbyen navnet og det oprindelige Bording fik tilføjelsen “Kirkeby”.

Kilder

Eksterne henvisninger 
 Ikast-Brande Kommune

Byer i Ikast-Brande Kommune